jkorsvik/nowiki_second_scrape_merged huggingface dataset:
Styltesko

Styltesko, også kalt chapins, chapiney, chopines og koturner, er sko med et vaseformet understell eller en svært høy såle. Slike sko var blant annet del av kvinnemoten i Europa på 1400-,1500- og 1600-tallet, særlig i Venezia og under renessansen.


== Historikk ==
Styltesko i form av koturner (på gresk kothurnos og latin cothurnos), støvler med høye lærsåler, snøring og åpen fot, ble brukt av greske skuespillere i Oldtidas Hellas. Styltesko er også kjent fra Midtøsten som badesko for kvinner.
Styltesko ble populære blant elegante kurtisaner og fornemme damer i Venezia fra cirka 1340 til 1700. Slike sko liknet patiner, det vil si tresandaler eller undersko som beskyttet føtter, fottøy og klesdrakt mot søle og vann omtrent på samme måte som tresko eller kalosjer. Styltesålene var vanligvis av tre eller kork. De skulle løfte bæreren vekk fra bakken, beskytte kropp og klær, men også gjøre henne høyere. Jo høyere sko, jo finere var det. Typisk sålehøyde var 15 cm, men kvinner med spesielt høy status kunne ha sko som var høyere enn en halv meter. Fordi det var vanskelig å holde balansen i styltesko, kunne damer i slikt fottøy ledsages av en eller to støttende tjenere, et ytterligere tegn på stor rikdom.

		
		


== Se også ==
Patiner,  ulike typer historiske undersko  og sandaler av tre
Platåsko, en type høyhælte sko med kraftige, breie såler
Høyhælte sko
Kalosjer, overtrekkssko i gummi som beskyttelse mot fuktighet
Stylter, trestokker for å forlenge beina og komme høyere opp, brukt som nyttig redskap eller leketøy
Geta, japansk stroppesandal med høy tresåle


== Eksterne lenker ==
(en) Chopines – kategori av bilder, video eller lyd på Commons 
Illustrert, engelsk ordliste for renessansemoten
Sparkassen Giro Bochum

Sparkassen Giro Bochum er et tysk endagsritt i landeveissykling. Rittet ble første gang arrangert i 1998, og går i august. Det har status som 1.1 av UCI, og er en del av UCI Europe Tour. Rittet arrangeres i Bochum.


== Vinnere ==


== Eksterne lenker ==
(de) Offisielt nettsted 
(en) Sparkassen Giro Bochum – kategori av bilder, video eller lyd på Commons
Tsjerepovets lufthavn

Tsjerepovets lufthavn (IATA: CEE, ICAO: ULWC) er en lufthavn ca. 2 mil nord for Tsjerepovets i Vologda oblast vest i Russland.
Flyselskapet Severstal har hovedkontor ved lufthavnen.


== Flyselskaper og destinasjoner ==


=== Innland ===


== Eksterne lenker ==
Offisielt nettsted 
(en) Cherepovets Airport – kategori av bilder, video eller lyd på Commons
Tauentzien

Tauentzien:

Friedrich Bogislav von Tauentzien
Bogislav Friedrich Emanuel von TauentzienTauentzienstraße, etter den prøyssiske generalen Friedrich Bogislav von Tauentzien (1760 – 1824)
Leo Frank

Leo Frank (født 17. april 1884 i Cuero i Texas i USA, død 17. august 1915 ved Marietta i Georgia) var en jødisk-amerikansk fabrikkleder, hvis hengning i 1915 var planlagt og gjennomført av en gruppe prominente samfunnsborgere i Georgia. 
Frank ble dømt for drapet på en av sine fabrikkarbeidere, den tretten år gamle Mary Phagan. Hun skal ha blitt kvalt den 26. april 1913, og ble funnet død neste morgen. Frank var angivelig den siste personen som hadde sett henne i live. Det skal etter sigende ha vært jubel i gatene da Frank ble funnet skyldig og dømt til døden. Alle hans appeller om frifinnelse mislyktes, men guvernør John M. Slaton mente at Frank muligens var blitt utsatt for justismord, så han forandret dødsdommen til livsvarig fengsel. Dette ble ikke godt mottatt av lokalbefolkningen. 1 200 mennesker skal ha marsjert gatelangs i protest mot omgjøringen av dødsdommen, og to måneder senere ble Frank kidnappet fra fengselet av en gruppe væpnede menn som kalte seg «Knights of Mary Phagan». Frank ble bundet på hender og føtter, kjørt et godt stykke vekk fra fengselet, og hengt i et tre i nærheten av huset hvor Mary Phagan hadde bodd.


== Referanser ==
Friidrett under Sommer-OL 1900 – Lengdehopp menn

Lengdehopp for menn var en av sju hoppøvelser i friidrett undrer Sommer-OL 1900 i Paris. Det var tolv deltakere fra seks nasjoner som deltok i lengdehoppkonkurransen som ble avviklet 14. og 15. juli 1900. Det var en kvalomgang der de fem beste hopperen gikk til finalen. Resultaten i kvalrunden fikk de ta med seg til finalen.


== Rekorder ==
Gjeldende rekorder før lekene i 1900:

(*) uoffisielt


== Resultater ==


=== Kvalomgang ===


=== Finale ===
Prinstein, som hadde beste resultatet fra kvalomgangen deltok ikke i finaleomgangen. Landsmannen Kraenzlein hoppet en centimeter lengre enn Prinsteins kvalresultat og ble olympisk mester i lengdehopp foran Prinstein.


== Kilder ==
International Olympic Committee.
De Wael, Herman. Herman's Full Olympians: "Athletics 1900". Besøkt 18. mars 2006. Nettkilde: [1] Arkivert 11. februar 2006 hos Wayback Machine..
Mallon, Bill (1998). The 1900 Olympic Games, Resultater for All Competitors in All Events, with Commentary. Jefferson, North Carolina: McFarland & Company, Inc., Publishers. ISBN 0-7864-0378-0.
Longzhong

Longzhong (kinesisk: 隆中; pinyin: Lóngzhōng) er et stort naturskjønt område i prefekturet Xiangyang i provinsen Hubei i Folkerepublikken Kina. Her er fire fjell og dalførene rundt dem, med tallrike gamle minnesmerker etter Zhuge Liang, Liu Bei, Guan Yu, Zhang Fei fra alle de viktigere kinesiske dynastiers tid.  
Statsmannen Zhuge Liang fra de tre rikers tid trakk seg tilbake hit for en periode på mer enn ti år. Dette er hvor Liu Bei møtte Zhuge Liang og de to diskuterte den såkalte Longzhongplanen. Liu Bei reiste hit tre ganger ført det lyktes ham å få istand møtet med Zhuge Liang. Zhuge Liang viste Liu Bei Longzhongplanen, en langsiktig strategi for hvordan Liu Bei kunne hevde seg mot Cao Cao.
Liu Beis tre ferder til Zhuge Liangs stråhytte i Longzhang har gitt opphav til det kinesiske uttrykket «San gu maolu», som innebærer å be noen gjentatte ganger om å påta seg et verv (forenklet kinesisk: 三顾茅庐; tradisjonell kinesisk: 三顧茅廬; pinyin: Sān gù máolú).
I 1994 ble Longzhong utpekt til naturvernområde, og to år etter også som kulturvernområde. Det hart en rekke historiske bygninger. 


== Litteratur ==
«隆中». Baidu Online Encyclopedia (Mandarin). Besøkt 2. januar 2009. «古隆中». Baidu Online Encyclopedia (Mandarin). Besøkt 16. oktober 2009.
Longyuan Power

China Longyuan Power Group Limited (kinesisk: 龙源电力集团股份有限公司), eller Longyuan Power, er den største (2012) produsent av vindkraft i Kina og Asia. Det statseide selskapet ble grunnlagt i 1993, og har hovedsete i Beijing.
Selskapet er datterselskap av China Guodian Corporation.


== Referanser ==


== Eksterne lenker ==
China Longyuan Power Group Limited Arkivert 17. januar 2013 hos Wayback Machine.
Tillukning (matematikk)

I matematikk er en mengde M lukket med hensyn på en operasjon dersom resultatet av operasjonen også ligger i mengden.  Tillukningen til mengden er den minste mengden som inneholder M og som også er lukket med hensyn på operasjonen.  
Mengden av naturlige tall N er lukket under addisjon, men ikke under subtraksjon.   Summen av to positive heltall vil selv være et positivt heltall.  Differensen mellom to positive heltall kan imidlertid være negativ, det vil si et tall som ikke ligger i den opprinnelige mengden.  Tillukning av N med hensyn på subtraksjon er mengden av alle heltall Z.
For at tillukningen skal kunne eksistere, er det en nødvendig forutsetning at M er en delmengde av en lukket mengde.  Uten denne forutsetningen oppfylt er det ikke sikkert at den involverte operasjonen er definert.  I eksempelet over er det viktig at de relle tallene R er lukket under subtraksjon, idet denne operasjonen ikke er definert for alle par av heltall i N alene.  
Den minste mengde som inneholder M og som er lukket kan defineres som snittet av alle lukkede mengder som inneholder M.  


== Eksempler ==
Et vektorrom er lukket med hensyn på vektoraddisjon og skalarmultiplikasjon.


== Se også ==
Lukket mengde
Land grid array

Land grid array (LGA) er et overflatemontert feste for integrerte kretser der kontaktpinnene ligger på sokkelen, i motsetning til PGA der pinnene befinner seg på mikroprosessoren. LGA er vanlig på prosessorsokler for stasjonære PC-er og tjenere. Bruken av LGA gjør det mulig å ha kontaktpunktene tettere til hverandre enn ved bruk av andre utforminger.


== Referanser ==
Intel Technology Journal

Intel Technology Journal (ITJ) er et fagfellevurdert teknisk tidsskrift publisert av Intel som utgis kvartalsvis, i februar, mai, august og november. Tidsskriftet fokuserer på utvikling og forskning innen IT. Tidsskriftet har i snitt 8 artikler per utgave, og inneholder artikler både fra forskere og ingeniører som jobber for Intel og forskere og ingeniører som ikke har tilknytning til Intel.


== Referanser ==


== Eksterne lenker ==
(en) Offisielt nettsted 
Offisielt nettsted 
Offisielt nettsted
Stylist

Stylist er en person som tilrettelegger noe, for eksempel til fotografering eller til andre situasjoner der man ønsker å pynte noe eller noen, ofte relatert til mote og design.
Det finnes flere typer stylister, for eksempel:

Hår-stylister, steller hår
Personlige stylister, velger ut klær, sminke og andre personlige effekter til mennesker
Bil-stylister, designer biler
Mat-stylister, gjør mat attraktivt for fotografering
Bolig-stylister, designer boliger innendørs i forhold til møbler, farger og lignende, ofte i forbindelse ved ominnredning eller salg


== Kilder ==
Studentum - Stylist
Searching for Style - Fashion 101: What Does a Stylist Do?
allArtSchools - Fashion Stylist Job Description
Berthold Pettersen

Berthold Pettersen (født 10. april 1887 i Skien, død 19. september 1946) var en norsk fotballspiller. Han spilte indre venstre for Odd og ble norgesmester i 1903, 1904, 1905 og 1906. Han var tapende finalist i 1908 og 1909. Hans bror Henry Pettersen var også på Odd-laget i 1909-finalen.
Pettersen startet karrieren i den vesle bydelsklubben Tryg på Lie i Skien. Han gikk til Odd i 1903 og var kun 16 år og 165 dager da han ble norgesmester første gang.


== Referanser ==
Glads mølle

Glads mølle, Nedre papirmølle, er en tidligere fabrikkbygning som ligger rett ved Vøyenfossen, Akerselva i Oslo. Gateadressen er Sandakerveien 10. 
Bygningen er fra 1736 og ble reist av handelshuset Collett & Leuch som papirmølle. I årene 1748–98 ble den drevet som en del av Bentse Brug. 
I 1798 overtok Frederik Glad møllen og den fikk navn etter ham. Mot slutten av 1870-årene opphørte driften og i 1880 ble den overtatt av Hjula Væverier.
Glads mølle er fredet.


== Kilder ==
Knut Are Tvedt (red): Oslo byleksikon, Kunnskapsforlaget 2010, side 71 og 204, ISBN 978-82-573-1760-7
«Glads mølle». Kulturminnesøk. Riksantikvaren – Direktoratet for kulturminneforvaltning. 


== Eksterne lenker ==
(en) Glads mølle – kategori av bilder, video eller lyd på Commons
Rolf Syvertsen

Rolf Syvertsen (født 15. juli 1915 i Holmestrand, død 15. juli 2007) var en norsk politimann, vaktmester, fotballspiller, politiker, kroppsøvingslærer og Holmestrands første kongepokalvinner i bryting. 
I 1932 fikk han arbeid som metalltrykker på bedriften Høyang. Under krigen var han nestleder i Milorg og aktiv motstandsbevegelsen. I 1945, etter krigen, gikk han inn i politiet, der han ble i 30 år. Han arbeidet ekstra som vaktmester i Holmestrand og Botne Sparebank. Etter at Holmestrand og Botne ble slått sammen, ble Syvertsen aktiv lokalpolitiker for Arbeiderpartiet. 
Som idrettsutøver var Syvertsen aktiv innen fotball og bryting for Holmestrand Idrettsforening. Det var i brytesporten han nådde lengst. Han ble norsk juniormester i 1935 og 1936 og sikret seg også NM-tittelen både i 1937 (lett tungvekt) og i tungvektsklassen for senior i 1947, hvorpå han ble belønnet med kongepokalen. Han tok også en NM-bronse i 1954 i tungvekt, men da for Nykirke IF.
På fotballbanen var han med å vinne et par kretsmesterskap, som junior. Det var som fotballspiller fikk han tilnavnet «Jompa», et navn som hang ved ham resten av livet. 
I 1996 ble Rolf Syvertsen tildelt Holmestrand kommunes kulturpris.


== Referanser ==


== Kilder ==
Rolf Syvertsen død på tb.no


== Eksterne lenker ==
«Navn: Syvertsen Rolf». Norges Bryteforbund : Brytedatabase – NM-medaljer og utmerkelser.
LGA 1155

LGA 1155 (også kalt Socket H2) er en prosessorsokkel som støtter prosessorer med Intels Sandy Bridge- og Ivy Bridge-brikkesett.
LGA 1155 er erstatteren til LGA 1156 (også kjent som Socket H). LGA 1155 har 1155 pinner som stikker ut av sokkelen for å gi kontakt mellom sokkelen og prosessoren. Prosessorer som bruker LGA 1155 og LGA 1156 er ikke kompatible med hverandre, da de har ulik fysisk utforming, men kjølesystem til de to soklene er kompatible, siden soklene har samme størrelse, profil og tilsvarende varmeutvikling.Sandy Bridge-brikkesettene har ikke innebygd støtte for USB 3.0, men Ivy Bridge-brikkesettene Z75, Z77, H77, Q75, Q77 og B75 støtter opp til fire USB 3.0-kontakter.


== Sandy Bridge-brikkesettene ==
Alle Sandy Bridge-brikkesettene bortsett fra Q65, Q67 og B65 støtter også Ivy Bridge-prosessorer gjennom en oppgradering av BIOS. Sandy Bridge støtter offisielt bare opp til DDR3-1333-minne, men i praksis har hastigheter opp til DDR-2133 blitt testet til å fungere.Selv om enkelte av brikkesettene har sluttet å støtte PCI til fordel for PCI Express, har enkelte hovedkortprodusenter valgt å legge til støtte for dette ved å bruke tredjeparts brikker.


=== Tilbakekalling av hovedkort ===
Kort tid etter at de første hovedkortene med LGA 1155 ble lansert, ble det oppdaget en feil på brikkesettets maskinvare som gjorde at alle hovedkort solgt i januar 2011 måtte tilbakekalles. Dermed stoppet salget av alle Sandy Bridge-hovedkort fram til slutten av februar 2011, mens i Norge ble ikke kortene tilgjengelige før mars 2011.


== Ivy Bridge-brikkesett ==
Alle Ivy Bridge-brikkesett og -hovedkort støtter både Sandy Bridge- og Ivy Bridge-prosessorer. Ivy Bridge-baserte prosessorer støtter offisielt opp til DDR3-1600, opp fra DDR-1333 på Sandy Bridge.Hvis PCIe versjon 3.0 skal brukes, må prosessoren ha en innebygd PCIe 3.0-kontroller. Enkelte prosessorer har kun en innebygd PCIe 2.0-kontroller, og kan derfor ikke bruke PCIe 3.0.

 


== Referanser ==
Killing Them Softly

Killing Them Softly er en amerikansk thrillerfilm fra 2012.


== Om filmen ==
Filmen er skrevet og regissert av Andrew Dominik, basert på romanen Cogan's Trade av George V. Higgins. Brad Pitt spiller hovedrollen, mens Richard Jenkins, James Gandolfini og Ray Liotta er å finne i andre roller. Den hadde norsk premiere 2. november 2012.
Filmen sentrerer seg rundt Jackie Cogan (Brad Pitt), en profesjonell leiemorder som blir hyret inn for å undersøke et ran som blir gjennomført under et mafiabeskyttet pokerspill av tre dumme menn som tror de er smarte. Kuppet fører til at den lokale kriminaløkonomien kollapser.


== Handling ==
Under Finanskrisen fra 2008 og president-valget i USA høsten 2008 planlegger Johnny "Squirrel" Amato å rane et poker-spill satt opp av noen mafia-medlemmer. Han verver Frankie, en tidligere forretningsforbindelse, og Russell, en heroin-avhengig australier som stjeler rasehunder for penger. De går etter et spill som arrangeres av Markie Trattman, som er kjent for å tidligere orkestrert å betale to håndlangere for å rane hans eget ulovlige poker-spill. "Squirrel" forventer at Markie kommer til å være den åpenbare mistenkte på grunn av dette, og at mafiaen kommer til å få Markie drept uten å undersøke ranet nærmere.
Selv om Frankie og Russell åpenbart er amatører, kommer de seg unna med pengene. En mafioso som heter Driver ansetter deretter en leiemorder Jackie Cogan for å håndtere situasjonen. Russell reiser til Florida, men ved et uhell får en mann ved navn Kenny Gill vite om Russell og hans deltakelse i ranet. Kenny informerer Jackie, som forstår at Frankie, Russell og "Squirrel" var de egentlige gjerningspersonene. Jackie utfører et mord på Markie, men hyrer også inn en annen leiemorder ved navn Mickey Fallon, som er på prøveløslatelse i New York.


== Rolleliste ==
Brad Pitt som Jackie
Scoot McNairy som Frankie
Ben Mendelsohn som Russell
James Gandolfini som Mickey
Richard Jenkins som Driver
Vincent Curatola som Johnny Amato
Ray Liotta som Markie Trattman
Trevor Long som Steve Caprio
Max Casella som Barry Caprio
Sam Shepard som Dillon
Slaine som Kenny Gill


== Trivia ==
Zoe Saldana, Mark Ruffalo, Sam Rockwell og Javier Bardem er skuespillere som på et tidspunkt var tiltenkt roller i filmer.


== Eksterne lenker ==
Offisielt nettsted 
(en) Killing Them Softly – kategori av bilder, video eller lyd på Commons 
(en) Killing Them Softly på Internet Movie Database 
(no) Killing Them Softly hos Filmfront 
(sv) Killing Them Softly i Svensk Filmdatabas 
(da) Killing Them Softly i Danmark Nationale Filminstitut 
(fr) Killing Them Softly på Allociné 
(nl) Killing Them Softly på MovieMeter 
(en) Killing Them Softly på AllMovie 
(en) Killing Them Softly på Turner Classic Movies 
(en) Killing Them Softly på Rotten Tomatoes 
(en) Killing Them Softly på Metacritic
Hamarkameratene i 2013

Sesongen 2013 spiller Hamarkameratene i Adeccoligaen. Dette er den 23. sesongen laget spilte i den nest øverste divisjonen i norsk herrefotball. Lagets trener er Vegard Skogheim, som har vært lagets trener siden 2009.


== Tabellen ==


== Treningskamper ==


== Seriekamper ==


=== Kvalifisering til eliteserien ===


== Cupkamper ==


== Statistikk ==


=== Målscorere ===


=== Kort ===


=== Tilskuertall ===


== Hamarkameratene 2 ==
Reservelaget til Hamarkameratene spiller i 2013 i 3. divisjon fotball for herrer.


=== Tabellen ===
Kilde: fotball.no


== Spillere ==


=== Overganger ===
Spilleravganger før seriestart

Ivar Rønningen        legger opp
Erik Hulleberg        til Ottestad
Dyre Ekeberg Schjerve til Lørenskog
Daniel Bakken         til Lørenskog
Gary Hogan            til JK Tallinna Kalev
Thomas Lehne Olsen    til Strømsgodset
Christer Jensen       til Grorud
Ørjan Berg Hansen     til ukjentSpillersigneringer før seriestart

Lars Øvernes     fra Haugesund
Victor Adebahr   fra Ullensaker/Kisa
Aziz Idris       fra Mjøndalen
Daniel Bekkevold fra Løten
Erik Tønne på lån fra Sheffield United FC


=== Spillerstallen 2013 ===


== Se også ==
Hamarkameratene
Hamarkameratenes statistikk
Adeccoligaen 2013
De fem legendene

De fem legendene er en amerikansk animert eventyrfilm fra 2012.


== Om filmen ==
Filmen er regissert av Peter Ramsey, skrevet av David Lindsay-Abaire basert på bokserien The Guardians of Childhood av William Joyce. Chris Pine, Alec Baldwin, Jude Law, Isla Fisher og Hugh Jackman har hovedstemmene i originalversjonen. Filmen har norsk premiere 30. november 2012.


== Handling ==
Den onde ånden Pitch Black planlegger å ta over verden ved å fjerne all troen til barna og dermed ta vekk all lykke. Jack Frost styrer vinteren for millioner av barn, men har aldri blitt sett av en eneste en. I tillegg lurer han på hvordan han er til og hva han egentlig er til for. Så blir han utvalgt som en av Legendene, som er høytidsfigurer med magiske krefter. Disse består fra før av julenissen North, tannfeen Tooth, påskeharen Bunny og ånden for gode drømmer, Sandy. Jack er skeptisk til å hjelpe dem i begynnelsen, men går med på det når han skjønner at lykken til alle verdens barn og eksistensen til de fire andre står i fare. Dermed har de fire legendene blitt til fem, og de må i aksjon for å stoppe Pitch og for dermed å beskytte håp, tro og fantasi for hundrevis av millioner av barn over hele verden.


== Stemmegivere (originalversjon) ==
Chris Pine som Jack Frost
Alec Baldwin som North (julenissen)
Jude Law som Pitch
Isla Fisher som Tooth (tannfeen)
Hugh Jackman som Bunny (påskeharen)
Dakota Goyo som Jamie Bennett
Khamani Griffin som Caleb
Kamil McFadden som Claude
Georgie Grieve som Sophie Bennett
Emily Nordwind som Jamie's Mom/Jack's Mother
Jacob Bertrand som Monty
Olivia Mattingly som Pippa/Jack's Sister
Dominique Grund som Cupcake


== Norske stemmer ==
Fredrik S. Paasche som Jack Frost
Ivar Nørve som Nord
Bjørn Skagestad som Harry
Heidi Ruud Ellingsen som Tanna
Kåre Conradi som Pitch
Isak Aas Lindmo som Jamie Bennett


== Trivia ==
Ifølge regissørene og tegnerne er Jack 18 år i filmen. Chris Pine, som har originalstemmen til Jack, var 32 år gammel når han spilte inn replikkene sine.
Leonardo DiCaprio skulle egentlig ha hatt stemmen til Jack Frost, men han trakk seg i pre-produksjonen.
Christopher Lee, Dwayne Johnson, Natalie Portman, Hugh Laurie og Ian McShane ble alle ryktet å være involvert i filmen på et tidspunkt.
Dette er den siste DreamWorks Animation-filmen som blir distribuert av Paramount Pictures.


== Eksterne lenker ==
(en) Offisielt nettsted 
(en) Rise of the Guardians – kategori av bilder, video eller lyd på Commons 
(en) De fem legendene på Internet Movie Database 
(sv) De fem legendene i Svensk Filmdatabas 
(da) De fem legendene i Danmark Nationale Filminstitut 
(fr) De fem legendene på Allociné 
(nl) De fem legendene på MovieMeter 
(en) De fem legendene på AllMovie 
(en) De fem legendene på Turner Classic Movies 
(en) De fem legendene på Rotten Tomatoes 
(en) De fem legendene på Metacritic 
(en) De fem legendene på Box Office Mojo
Zalando

Zalando SE er et europeisk selskap grunnlagt i 2008 som driver innen netthandel, hovedsakelig med sko, klær og moteartikler. Selskapet har sitt hovedkontor i Berlin, rundt 1 000 medarbeidere (2012) og en omsetning på ca. 510 millioner €. Det tyske selkapet Rocket Internet og svenske Kinnevik eier tilsammen omtrent 64 % av selskapets andeler.Siden har selskapet ekspandert virksomheten og distribusjonen til flere europeiske land. I dag finnes det i tillegg til Tyskland egne hjemmesider for Norge, Østerrike, Sveits, Nederland, Frankrike, Belgia, Italia, Storbritannia, Sverige, Spania, Danmark, Finland og Polen. Hovedkontoret ligger i Berlin, med flere lagerhus spredt utenfor sentrum.
I april 2012 ble den første skandinaviske siden lansert med svenske Zalando.se, og i juli fikk Danmark og Finland sine respektive Zalando-butikker. 14. september 2012 ble Zalando.no lansert i Norge.


== Referanser ==


== Eksterne lenker ==
(de) Offisielt nettsted 
(en) Zalando – kategori av bilder, video eller lyd på Commons 
Zalando.no
Knut Myrstad

Knut Myrstad (født 2. desember 1913 i Selje, død 27. mai 2001) var en norsk lærer, indremisjonsmann og politiker for Kristelig Folkeparti. Han var representant på Stortinget fra 1965 til 1977.


== Bakgrunn og yrkeskarriere ==
Knut Myrstad ble født i Selje i 1913 til småbruker Jakob Myrstad og Johanne Hundeide. 
Han gikk på Nordfjord ungdomsskule 1931-32, Selje arbeidsskule 1932-1933 og Indremisjonens bibelskole 1933-34.
Fra 1934 til 1945 var han ungdomssekretær i Nordfjord Indremisjon, fra 1945-46 undomssekretær i Indremisjonsselskapet og 1946-1948 kretssekretær i Sunnfjord indremisjon. Fra 1948 til 1955 var han kretssekretær i Nordfjord Indremisjon.
Fra 1955 til 1957 var han folkeskolelærer i Selje. Fra 1957 til 1965 var han igjen kretssekretær i Sunnfjord indremisjon med permisjon i årene 1962-64 da han var lærer ved Indremisjonsselskapets bibelskole i Oslo.


== Politisk karriere ==
Knut Myrstad ble innvalgt på Stortinget for Kristelig Folkeparti i 1965 og satt til 1977. I perioden 1965-69 var han medlem av Protokollkomiteen på Stortinget, i perioden 1969-1973 Landbrukskomiteen og i perioden 1973-1977 Landbrukskomiteen og Fullmaktskomiteen.
Han var varamedlem av Stortingets gruppe av Den interparlamentariske union fra 1965 og fra 1973 ordinært medlem av denne.
Myrstad var medlem av Kristelig Folkepartis landsstyre 1973-1975 og i samme periode varamedlem til sentralstyre i partiet.
Han var medlem av Utvalget til å utrede spørsmål vedrørende stat og kirke 1971-1975.


== Personlig ==
Knut Myrstad var gift med Klara F. Berstad. Paret var fra 1990 bosatt i Volda.


== Publikasjoner ==
Myrstad, Knut (red.): Ljosstrålar
Myrstad, Knut (medred.): Nordfjord indremisjon gjennom 75 år 1954


== Referanser ==


== Eksterne lenker ==
(no) Knut Myrstad hos Stortinget 
(no) Knut Myrstad hos Norsk senter for forskningsdata